Mbabane
Mbabane (sisvati: ÉMbábáne) ir Svatini galvaspilsēta un lielākā valsts pilsēta. Mbabane ir Hoho rajona administratīvais centrs. Atrodas Mbabanes upes krastā, aptuveni 1270 metrus virs jūras līmeņa. Mbabane par Svatini galvaspilsētu kļuva 1902. gadā, kad šo statusu pārcēla no mūsdienu pilsētas Manzini (tajā laikā Bremersdorp). Mbabanes nosaukums ir cēlies no virsaiša vārda, kas šeit valdīja, kad šajā reģionā ieradās briti.